**Tápiógyörgye Község Önkormányzatának …/2015.(V.26.) rendelet-tervezete**

**a helyi környezet védelméről, a közterületek és ingatlanok rendjéről, a település tisztaságáról szóló 13/2009.(VI.22.) önkormányzati rendelet módosításáról**

Tápiógyörgye Község Önkormányzatának Képviselő-testülete (a továbbiakban: Képviselő- testület) Magyarország Alaptörvényének a helyi önkormányzatokról szóló 32. cikk (1) bekezdés a) pontja, a Magyarország helyi önkormányzatairól szóló 2011. évi CLXXXIX. törvény 42.§ 1 pontjában biztosított jogkörében eljárva Tápiógyörgye Község Önkormányzata a helyi környezetvédelméről, a közterületek és ingatlanok rendjéről, a település tisztaságáról szóló 13/2009.(VI.22.) rendeletet (a továbbiakban: R.) az alábbiak szerint módosítja:

**1.§**

Az R. preambuluma helyébe az alábbi rendelkezés lép:

Tápiógyörgye Község Önkormányzatának Képviselő-testülete az Alaptörvény 32. cikk (1) bekezdés a) pont meghatározott eredeti jogalkotói hatáskörében, az Alaptörvény 32. cikk (1) bekezdés meghatározott feladatkörében eljárva az alábbi rendeletet alkotja: a környezet védelmének általános szabályairól szóló 1995. évi LIII. törvény 46. §. (1) bekezdés c.) pontjában, és a hulladékgazdálkodásról szóló 2000. évi XLIII. törvény 23. §-a és a 31. §. (2) bekezdésében kapott felhatalmazás alapján a község tiszta, esztétikus képének, valamint a környezet rendjének és tisztaságának kialakítása, fenntartása és védelme érdekében, a helyi körülményeket figyelembe véve, az alábbi rendeletet alkotja.

**2.§**

(1) Az R. 3.§ (2) bekezdésében a „Gazdasági Műszaki Ellátó Szolgálat” szövegrész helyébe „községi Önkormányzat” szöveg,

(2) Az R. 19.§ (3) bekezdésében a „Gazdasági Műszaki Ellátó Szolgálat” szövegrész helyébe „községi Önkormányzat” szöveg,

(3) Az R. 20.§ (5) bekezdésében a „Gazdasági Műszaki Ellátó Szolgálat” szövegrész helyébe „községi Önkormányzat” szöveg,

lép.

**3. §**

(1)Az R . 28.§ (1) bekezdésében a „szabálysértést követ el és 150.000 Ft, azaz egyszázötvenezer forintig terjedő pénzbírsággal sújtható a szabálysértésekről szóló 1999. évi LXIX. törvény, valamint a hozzákapcsolódó, az egyes szabálysértésekről szóló 218/1999. (XII.28.) Korm. rendelet előírásai alapján.” szövegrész helyébe „ a közösségi együttélés szabályait megszegi és közigazgatási bírsággal sújtható, természetes személyek esetén 200.000,- forint, jogi személyek és jogi személyiséggel nem rendelkező szervezetek esetén 2.000.000,- forint lehet.

(2)Az R. 28.§ (2) bekezdésében a „Szabálysértést követ el az, s vele szemben az (1) bekezdés szerint kell eljárni, aki” szövegrész helyébe „ A közösségi együttélés szabályait megszegi, aki”

**4.§**

(1) Jelen rendelet a kihirdetés napján lép hatályba. A rendelet kihirdetéséről a jegyző gondoskodik.

Tápiógyörgye, 2015. április 20.

/:Varró István:/ /:Turóczi István Zoltánné:/

polgármester jegyző

Kihirdetési záradék:

Jelen rendeletet a Képviselő-testület a 2015. május 26-án megtartott ülésén fogadta el.

Kihirdetés és hatályba lépés napja: 2015. május 29.

/:Turóczi István Zoltánné:/

jegyző